
Referat af generalforsamling d. 28. april 2019 kl.15
(Sognegården, Ny Holte Kirke)

Tilstede var ca. 30 medlemmer.

Dagsorden:
1. Valg af dirigent
2. Afgivelse af årsberetning.
3. Aflæggelse af regnskab.
4. Fastsættelse af kontingent som foreslås harmoniseret til 50 kr. om året.
5. Afholdelse af valg til bestyrelse og revisor. 2 bestyrelsesmedlemmer plus suppleant er på valg: Pia Reindel, Georg Christensen og Puk Mørck.
6. Behandling af indkomne forslag fra medlemmer og bestyrelse. Bestyrelsen har 3 forslag:
a. Udvidelse af foreningens formål til også at have sociale tiltag. Tovholder søges.
b. Oprettelse af en videns- og ressourcebank. Tovholder søges.
c. Oprettelse af et arkiv om foreningens historie. Tovholder søges.
7. Eventuelt: Vinderen af vores konkurrence om at finde på et navn til vores nye forum kåres.

Velkomst ved Sara.

1. Valg af dirigent.
Jan Holmann blev valgt som dirigent: Mødet er indkaldt rettidigt. Jan overlader ordet til Sara.
Sara: Byder på chokolade og takker de nye i bestyrelsen og revisor Børge Vestergård.

2. Formandens beretning:
 Det har været et stort arbejde at få styr på foreningen igen, især problemer med tidligere regnskaber og konti. Marianne, vores kasserer, har knoklet med adgang til banker, underskrifter etc., og med at få stykket gamle regnskaber sammen til godkendelse af Børge, vores revisor.
Medlemstal: ca. 418 matrikler. Rudehaven, de 13 og de 25 har meldt sig ud, da de har deres egne foreninger.
Nye tiltag: MobilePay indført, girokort er afskaffet, fælles mail til bestyrelsen, når foreningen kontaktes: kontakt@rudersdalgrundejerforening.dk. Ny folder med nyt look omdelt. Hjemmesiden er opdateret af Sara og Pia med nye mapper. Facebook er oprettet, som et forum for kontakt mellem medlemmerne, der måske kunne tiltrække flere nye, unge medlemmer. OBS delt rundt for at gøre opmærksom på manglende indbetalinger. Annonce i lokalavisen med indkaldelse til generalforsamling. Indkaldelse med dagsorden delt rundt. 
Nyt tidspunkt for generalforsamling en søndag eftermiddag udsprang af et ønske om at tiltrække børnefamilier med aktiviteter for børnene uden for, mens forældrene var til møde. Her blev vi indhentet af virkeligheden. Det viste sig alt for svært at realisere.
Ønskværdigt senere at diskutere formålet med foreningen. 
Kommentarer til beretningen:
Flere ytrede stor tilfredshed med bestyrelsens arbejde. Børge Vestergård om foreningens formål mente, at kontakt til kommunen var vigtig og emner som veje, hække etc. Foreningen er et sted at henvende sig. Det sociale ikke nødvendigvis en del af det. Nynne Arnt: man kan gøre meget på sin egen vej. Folk ved ikke hvad der foregår. Medlem: vi er ikke forskellige fra andre grundejerforeninger. Har I kontaktet dem?
Sara svarer: Med hensyn til kontakt til kommunen har tiderne skiftet. Nu er on-line kontakt mulig. Selv føler hun ikke, hun magter at gå til møder om det ene og det andet. Vi har et forslag om ressourcebank, som kommer på senere. Er der nogen i foreningen som kunne påtage sig jobbet at gå til møder i kommunen? Ingen meldte sig.
Marianne: Vi har kontakt til andre foreninger bl.a. om private fællesveje, som er oppe i kommunen. Nærum Grundejerforening har taget kontakt til os og andre foreninger. Arbejdsgruppe nedsat. 2 maj møde med kommunen. Jeg kommer med oplæg senere.
Maria Kjær: Facebook god idé og kan bruges til megen kontakt. 
Nynne: Mange er ikke på Facebook.
Maria Kjær: Facebook er nem at bruge. Uformel kontakt ønskværdig. Oplagt medie for den yngre generation.
Årsberetning godkendt.

3. Aflæggelse af Regnskab:
Marianne: Jeg er kasserer for første gang. Vidste ikke, at regnskabet skulle forbi Børge, vores revisor, inden mødet, men det vil blive forelagt efter generalforsamlingen - og sikkert godkendt. Kommer op på hjemmesiden med Børges godkendelse.
Ikke mange aktiviteter i det forløbne år. Vigtigst at få regnskabet på plads. Vores konti i 3 banker blev samlet i danske bank. De to andre konti er ikke blevet lukket, men der står ikke noget på disse konti. Ingen ved hvorfor det gik galt i 2017. Foreningen er registreret nu.
Da vi startede, omdelte vi en folder med et nyt look, men det gav kun 35 betalende medlemmer. Efter omdelingen af OBS og personlig kontakt med udvalgte veje, er vi nu 146 medlemmer. Der er 418 matrikler i alt. Den nye folder åd de fleste penge. Desuden kontorartikler, MobilePay, Historisk Typografisk Selskab, udgifter til bank. Ingen udgifter til afholdelse af bestyrelsesmøder i 2018. Indkomne kontingentbetalinger dækker ikke alle udgifter. Kuriosum:  Udgifter til Generalforsamlingen 2018 er ikke bogført nogen steder.
Kommentarer fra medlemmer: I skal bruge penge til afholdelse af bestyrelsesmøder.
Regnskab godkendt med forbehold indtil Børge har underskrevet.

4. Fastsættelse af kontingent:
Vi ligger lavt i forhold til andre foreninger. Derfor vores forslag om, at alle betaler 50 kr. i 2019, dvs. dækkende perioden efter denne generalforsamling. Betalinger inden denne generalforsamling dækker 2018.
Forsamlingen udtrykte forskellige holdninger til kontingentets størrelse. Ingen var dog imod stigning, heller ikke de medlemmer vi mødte på vores omdelinger i området:
”Mere praktisk hvis betalinger gælder for kalenderåret fra nu af”.
”Det nuværende kontingent dækker ikke årets udgifter”.
”Forslag om et kontingent på 100 kr. Useriøst hvis ikke”.
Hvordan skal opkrævningen ske, hvis nogle allerede har betalt kontingent for den nye periode?
Nemmest for Marianne med 50 kr. fra nu af og ikke 100 kr. Det vil forsimple opkrævningen.
”Ikke lovligt at sætte kontingentet højere end det, der er fremsat i den omdelte dagsorden, altså kun 50 kr.”.
Børge Vestergård mener, det ikke er noget problem, hvis forsamlingen hæver beløbet til 100 kr. 
Nuværende samlede kontingentindbetaling er langt lavere end tidligere. Det kan skyldes, at Rudehaven har meldt sig ud (Marianne). Det betalende medlemstal skal gerne op på fortidens niveau.
Forslaget om nyt kontingent på 100 kr. pr. husstand for perioden mellem de to generalforsamlinger 2019/2020 blev sat til afstemning og vedtaget med 21 stemmer.

5. Afholdelse af valg af bestyrelse og suppleanter:
Pia Reindel og Georg Christensen blev begge genvalgt for en ny periode. Puk Mørck trådte tilbage som suppleant og blev erstattet af Sten Sverdrup. Børge Vestergård blev genvalgt som revisor.
6. Behandling af indkomne forslag:
Sara fremlagde forslagene fra bestyrelsen:
1. Sociale tiltag: Tovholder(e) ønskes til initiativer om sociale tiltag.
2. Videns og ressourcebank.  I vores område må der være mange med stor viden på mange foreningsrelevante områder. Ville være dejligt, hvis det var muligt at gøre brug af den, selv om vi alle er travle mennesker. 
3. Derfor ønske om et arkiv over foreningens historie med vidende og erfarne personer, hvor man evt. kunne henvende sig med tvivlsspørgsmål. F.eks. hvad snakker man med kommunen om? 
Kommentarer: 
Nynne Arnt, Ole Palm, Steen Sverdrup er alle erfarne medlemmer.
Anders: Vi har brug for erfarne personer.
Ole: Vidste ikke I var på herrens mark. Ville være godt med kontakt til andre grundejerforeninger. Skal der ske noget nyt? Har vi brug for en ny struktur med hensyn til grundejerforeninger? Samarbejde er nødvendigt. 
Flere forslag til relevante arbejdsområder for foreningen f.eks:
Medlem: Mangler I konkrete sager?
Pia: Vi deltager i grundejerforeningsgruppe om private fællesveje. Vi gør noget ved det.
Medlem: Ny asfalt er dyr. Kommunen må hjælpe. Hvad med vejlav?
Nynne: I min tid havde vi samarbejde med andre grundejerforeninger. Gik i smadder ved kommunesammenlægningen. 
Marianne: Hvordan har Kastanjevej grebet det an med ny asfalt? 
Medlem: Hvor store skal hullerne være før kommunen griber ind?
Sverdrup: Kommunen skal opdage det. Evt. skal kommunen gøres opmærksom på vejenes dårlige tilstand. Kommunen regner ud, hvad der skal betales.
Marianne Landsebakken: vigtigt med vejlav.
Sara: Tak for input. Vi håber et år med erfarne Sverdrup i bestyrelsen vil afhjælpe tvivlsspørgsmål for os. De fremsatte forslag sættes på stand-by.

7. Eventuelt. 
Konkurrence om navn til Facebook forum er blevet afgjort. ”Ruden” et vindue af informationer. Vinder: Gitte Munch, Landsevej 17 A.
Sara: Tak for god ro og orden. 

Referent: Georg Christensen

